ברברה ברזין

ברברה ברזין (נולדה ב-22 ביוני 1960) היא מעצבת פנים ישראלית.

ביוגרפיה
נולדה בוורשה, למשפחת מהגרים מליטא. בגיל 10 חודשים עלתה עם הוריה לישראל לעיר רמת גן, שם היא מתגוררת גם כיום.

ברזין היא בוגרת הסדנא לעיצוב ואדריכלות. היא תכננה מעל 1500 פרויקטים בישראל, בהם דירות, בתים פרטיים ומוסדות ציבור. התחילה את דרכה המקצועית כמתכננת ומנהלת פרויקטים במשרדה של עדה כרמי-מלמד. ב-1998 הקימה יחד עם שותפתה רקפת שוהם את הסטודיו להכשרת מעצבי פנים "ברזין שוהם". ב-2013 פרשה שותפתה, והסטודיו נקרא כעת על שמה בלבד.

בשנים האחרונות משמשת ברזין כמרצה במוסדות ובארגונים רבים, ועבודותיה פורסמו במגזינים שונים. כותבת מאמרים במגזינים מקצועיים לעיצוב.

בשנת 2009 שימשה כשופטת בתוכנית הריאליטי "הבלוק" של ערוץ 10 ביחד עם ירון טל.

בשנת 2010 הגישה בערוץ 10 את הסרט הדוקומנטרי "נשים בשלות, גברים צעירים", שבו חקרה את תופעת הקוגריות.

בשנת 2016 העבירה סדנה לאדריכלים בפנמה סיטי-קוסקו וייחו בנושא עיצוב פנים מודרני ועדכני בבתים עתיקים לשימור מהמאה ה-16.

קישורים חיצוניים
 
 
 לימור גולדשטיין, מעצבים תרבות - תוכנית מס' 7 - ברברה ברזין, באתר YouTube, ערוץ 10, אפריל 2014

הערות שוליים

מעצבות ישראליות
מעצבים ישראלים
ישראליות ילידות פולין
ישראלים ילידי פולין
עולות בשנות ה-1970
עולים בשנות ה-1970
בוגרות אורט טכניקום
בוגרי אורט טכניקום
ישראליות שנולדו ב-1960
ישראלים שנולדו ב-1960